શીર્ષક: મધુબાલા અને દિલીપકુમારની પ્રેમકથા અધૂરી કેમ રહી ગઈ?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
મધુબાલાનું નામ આવે ને એ સાથે જ એમના કેટલાંય પાત્રો આંખો સામે તરવા લાગે. પછી એ 'મહલ'માં સસ્પેન્સ જગાવતાં મધુબાલા હોય કે 'મિસ્ટર ઍન્ડ મિસીઝ 55'નાં શહેરી મધુબાલા. 

કાં તો એમ કહો કે 'હાવડા બ્રિજ'નાં માદક ડાન્સરની છબી હોય કે પછી 'મુગલ-એ-આઝમ'નાં અનારકલીનું પાત્ર કે જેમાં એમની આભા ખરેખર કોઈ રાજકુમારીથી કમ નથી લાગતી. 

મોહક, સુદર, દિલકશ અને તાજગીથી ભરપૂર, ચહેરામાંથી ટપકતું નૂર, આવા કોઈ ચહેરાનો ઉલ્લેખ આવે એટલે મધુબાલા સિવાય ભાગ્યે જ તમને કોઈ બીજો ચહેરો યાદ આવે. 

મધુબાલાની ખુબસુરતીની અંદાજો લગાવવો હોય તો 1990ની એક ફિલ્મી પત્રિકા 'મૂવી'ના બોલિવૂડની ઑલ ટાઇમ ગ્રૅટેસ્ટ અભિનેત્રીઓ અંગેના સર્વે જોઈ લો. 

એમાં 58 ટકા લોકોએ મધુબાલાને સૌથી ખુબસુરત ગણાવ્યાં હતાં. એમની આસપાસ પણ અન્ય કોઈ નહોતું ફરકી શક્યું. 

બીજા નંબરે લોકોએ નરગીસને સુંદર ગણાવ્યાં હતાં. એમને માત્ર 13 ટકા મત મળ્યા હતા. 

નટખટ અને સાલસ અંદાજ સાથે પોતાની ખૂબસૂરતી માટે મશહુર મધુબાલાના નિધનને પાંચ દાયકા થઈ ગયા છે. 

જોકે, આજે પણ એમને ચાહનારા એમને એટલાં જ યાદ કરે છે, જેટલા પાંચ દાયકાઓ પહેલાં લોકો એમને યાદ કરતા. 

સૌથી સુંદર મધુબાલા 

મદુબાલા સાથે જ હિંદી સિનેમામાં પ્રવેશનારા રાજ કપુરે કહ્યું હતું કે ઈશ્વરે ખુદ પોતાના હાથે આરસપહાણથી મધુબાલાને કંડાર્યાં હતાં. 

'પૅંગ્વિન ઇન્ડિયા' દ્વારા પ્રકાશિત અને ભાઇચંદ પટેલ દ્વારા સંપાદિત 'બોલીવુડ ટૉપ 20- સુપરસ્ટાર્સ ઑફ ઇન્ડિયા' પુસ્તકમાં રાજ કપુરે કરેલી આ વાતનો ઉલ્લેખ છે. 

આજ પુસ્તકમાં 'શિવસેના'ના સંસ્થાપક બાલ ઠાકરેએ પોતાના ફિલ્મજગતમાં કામ કરવાના પોતાના દિવસો યાદ કરતા કહ્યું હતું કે એક દિવસ જ્યારે શૂટિંગ કરતા મધુબાલાને તેમણે જોયાં તો એમને લાગ્યું કે એમનો દિવસ સફળ થઈ ગયો. 

શમ્મી કપૂરે પોતાની આત્મકથા 'શમ્મી કપુર ધ ગૅમ ચૅન્જર'માં એક આખું પ્રકરણ મુધબાલાને સંપર્પિત કર્યું છે, એનું શિર્ષક છે, 'ફૅલ મૅડલી ઇન લવ વિધ મધુબાલા.'

તેઓ કહે છે, "મને એ ખબર હતી કે મુધ કોઈ બીજાને પ્રેમ કરે છે એમ છતાં હું એ સ્વીકારવા માગું છું કે હું તેમને ગાંડાની જેમ પ્રેમ કરવા લાગ્યો હતો."

"આ માટે કોઈને પણ દોષ ના આપી શકાય કારણ કે મેં એટલી ખૂબસુરત સ્ત્રી બીજી કોઈ નથી જોઈ."

શમ્મી કપુરે વર્ષ 2001માં પ્રકાશિત આ આત્મકથામાં કહ્યું હતું કે 'છ દાયકા બાદ આજે પણ જ્યારે તેઓ મધુબાલા અંગે વિચારે છે તેમના હૃદયના ધબકારા થંભી જાય છે.' 

મધુબાલાની સુંદરતા એવી હતી કે પોતાની...